সেলফি তুলতে গিয়ে লাস্যময়ী পুনমকে জোর করে চুমু খাওয়ার চেষ্টা!

গত মাসের শেষের দিকে মহাকুম্ভে স্নান করতে গিয়েছিলেন বলিউডের বিতর্কিত মডেল-অভিনেত্রী পুনম পান্ডে(Poonam Pandey)। যাবার আগে সগর্বে ঘোষণা করেছিলেন ‘কুম্ভে যাচ্ছি, মহাকুম্ভে।..’। যা শুনে সোশ্যাল মিডিয়ায় অভিনেত্রী দিকে কটাক্ষ ভেসে এসেছিল,’আপনি যাই করুন না কেন এত তাড়াতাড়ি আপনার পাপ ধুয়ে যাবে না’। একজন লিখেছিলেন, ‘যত সব লোক দেখানো ভন্ডামি’।
বিতর্ক কখনোই পিছু ছাড়ে না ‘ভাইরাল গার্ল’ পুনাম পান্ডের(Viral Girl Poonam Pandey)। মাঝেমধ্যে নিজেও স্বইচ্ছায় বিতর্ক উসকে দেন। উদ্দেশ্য সংবাদের শিরোনামে থাকা। তার পোশাক নেটিজেনদের কাছে সব সময় যৌন আবেদনকারী। এবার বিতর্কিত অভিনেত্রী তার বিরুদ্ধে যৌন হয়রানির অভিযোগ তুলেছেন। খবরে প্রকাশ এক ভক্ত নাকি সেলফি তুলতে গিয়ে তাকে যৌন হয়রানির শিকার করেছেন। ওই ঘটনার একটি টুকরো দৃশ্যের ভিডিও সোশ্যাল মিডিয়ায় ছড়িয়ে পড়েছে। যেখানে দেখা যাচ্ছে একটি লাল রঙের গাউন পরে ফুটপাতে দাঁড়িয়ে আছেন মডেল-অভিনেত্রী। তিনি পাপারাৎজ্জিদের জন্য পোজ দিচ্ছিলেন। সেই সময় পিছন থেকে এক ব্যক্তি সেলফি তোলার আবদার করেন এবং পুনমকে জাপটে ধরেন। তারপর তাকে চুমু খাওয়ার চেষ্টা করেন। আকস্মিক ঘটনায় চমকে ওঠেন অভিনেত্রী। ঠেলে সরিয়ে দেন সেই ব্যক্তিকে। নিজেকে দ্রুত সরিয়ে নিয়ে যান। যদিও নেটিজেনরা এই ভিডিও কতটা ঠিক তা নিয়ে প্রশ্ন তুলেছেন। কারণ অনেকেরই ধারণা হয়েছে সংবাদে আসার জন্য এটি সাজানো একটি ভিডিও প্রকাশ করেছেন তিনি। অনেকে লিখেছেন খুবই বাজে অভিনয় এবং দুর্বল স্ক্রিপ্ট।
প্রসঙ্গত, এর আগে কখনো নিজের মৃত্যুর খবর নিজের রটিয়ে কিংবা পোশাক বিভ্রাটের কারণে নানান সময় খবরের শিরোনামে পুনম জায়গা করে নিয়েছেন। এমন অভিজ্ঞতা নেটিকেন্দ্রের আগে হয়েছে।